Document ID: 32000R2705

Komission asetus (EY) N:o 2705/2000,
annettu 11 päivänä joulukuuta 2000,
neuvoston asetuksen (EY) N:o 1255/1999 soveltamista koskevista yksityiskohtaisista säännöistä eläinten rehuksi tarkoitetun rasvattoman maidon ja rasvattoman maitojauheen tuen ja mainitun rasvattoman maitojauheen myynnin osalta annetusta asetuksesta (EY) N:o 2799/1999 poikkeamisesta ja asetuksen (EY) N:o 1492/2000 kumoamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1255/1999(1), sellaisena kuin se on viimeksi muutettuna asetuksella (EY) N:o 1670/2000(2), ja erityisesti sen 10 ja 15 artiklan,
sekä katsoo seuraavaa:
(1) Komission asetuksen (EY) N:o 2799/1999(3), sellaisena kuin se on viimeksi muutettuna asetuksella (EY) N:o 2348/2000(4), 5 artiklan 1 kohdan mukaisesti eläinten rehuseoksiksi jalostetun rasvattoman maidon ja rasvattoman maitojauheen tuen myöntämisen edellytyksenä on, että 100 kilogrammassa lopputuotetta on vähintään 50 kilogrammaa rasvatonta maitojauhetta. Rasvattoman maitojauheen markkinatilanteen kehityksen vuoksi komission asetuksessa (EY) N:o 1492/2000(5) alennetaan tilapäisesti edellä tarkoitettua lisättyä vähimmäismäärää 1 päivästä heinäkuuta 31 päivään joulukuuta 2000. Kyseistä poikkeusta on syytä jatkaa ja laajentaa samasta syystä. Selkeyden vuoksi on syytä kumota asetus (EY) N:o 1492/2000 ja sisällyttää uudet poikkeusta koskevat edellytykset uuteen asetukseen.
(2) Tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Poiketen siitä, mitä asetuksen (EY) N:o 2799/1999 5 artiklan 1 ja 2 kohdassa säädetään, tämän asetuksen voimaantulon ja 30 päivän huhtikuuta 2001 välisenä aikana valmistettujen eläinten rehuseosten osalta edellä mainitun artiklan 1 kohdan a alakohdan i alakohdassa tarkoitetuksi vähimmäismääräksi vahvistetaan 25 kilogrammaa ja 2 kohdan toisesssa alakohdassa tarkoitetuksi pitoisuudeksi 20 kilogrammaa.
2 artikla
Kumotaan asetus (EY) N:o 1492/2000.
3 artikla
Tämä asetus tulee voimaan viidentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 11 päivänä joulukuuta 2000.

Labels: 17
5
3
6
15